# Hemoptizija

| Hemoptizija |
| --- |
| lat. | *Hemoptyis* |
|  |
| Prelom rebra grudnog koša može uzrokovati hemoptiziju |
| Specijalnost | pulmologija |
| Klasifikacija i eksterni resursi |
| ICD-10 | R04.2 |
| ICD-9 | 786.3 |
| DiseasesDB | 5578 |
| MedlinePlus | 003073 |
| MeSH | D006469 |

**Hemoptizija**, **(latinski: *hemoptyis*)**, **iskašljavanje krvi**, **krvavi ispljuvak**, je iskašljavanje malih količina krvi u vidu crvenih končića ili grudvica. Hemoptizija se može pojaviti u sluzavom ili gnojavom ispljuvku. Postoji mnogo uzroka i poremećaja koji mogu da izazovu hemoptiziju, počev od srčanih oboljenja preko povreda do infekcija pluća i malignih bolesti. Iskašljavanje velikih količina krvi se naziva **hemoptoja**.

> **Hemoptoja**, **obilno iskašljavanje krvi**, **(latinski:  *hemoptoa*)**, je naziv za iskašljavanje velikih količina (više od 150- 200 ml/čas) krvi, najčešće kao posledica oštećenja zida (prskanja) velikih krvnih sudova. Nekada ova krvarenja mogu da budu toliko izražena i masivna, da zbog velikog gubitka krvi dovede do pojave iskrvavljenosti.
> Hemoptoja se dosta često javlja kod; •tuberkuloze pluća • bronhiektazije • tumori pluća i gornjih disajnih puteva • apseci pluća • povrede pluća i bronha •
>
>

## Epidemiologija

Širom sveta, tuberkuloza je najčešći uzrok hemoptizije. U industrijalizovanim zemljama sveta, najčešći uzroci hemoptizije su bronhitis, bronhiektazije upale pluća i karcinom bronha.
U ok 7% bolesnika sa hemoptizijom inicijalno se dijagnostikuje bronhogeni karcinom. Oko 20% bolesnika sa bronhogenim karcinomom pokazuje znake hemoptizije. Krvarenje kod karcinoma su poslesedica nekroze (izumiranja) tumorskog tkiva koja dovodi do ruptura malih krvnih sudova bronha, ili zbog invazije tumora u jedan od krvnih sudova pluća. Tada je krvarenje masivnije i javlja se u obliku hemoptoje.

#### Faktori rizika

Faktori rizika za pojavu hemoptizije mogu biti;

* Pol, (muškarci su skloniji)
* Starost, (osobe preko 40 godina starosti su u većem riziku)
* Zloupotreba duvana, (pušenje)
* Hemoptizija koja je trajala duže od nedelju dana
* Kašalj velike jačine, sa velikom količinom iskašljane krvi (više od oko 30 ml po epizodi)
* Maligni tumori pluća ili drugih organa, sa pratećim metastazama u plućima.
* Boravak u endemskim područjima u kojima vladaju zarazna bolesti (paraziti, virusi, gljivica, bakterije)
* Povrede grudnog koša.
* Profesionalne bolesti (rudari, ronioci, kesonski radnici, čistači itd.)

## Uzrok

Hemoptizija nastaje kao posledica preleska crvenih krvnih zrnaca (eritrocita) kroz zid alveolo-kapilarne membrane u alveolu, odakle se pomešani sa ispnjuvkom iskašljavaju iz disajnih puteva. Najčešći uzrok hemoptizije su razna stanja i bolesti izaazvane pre svega povećanom propustljivošću alveolo-kapilarne membrane, mehaničkim oštećenjem (pucanjem) krvnih sudova i nekrozom (izumiranjem) okolnog tkiva koja zahvata i krvne sudove.

> Plućna hemoragija (krvarenje) može biti **difuzna** ili **fokalna**. Difuzna alveolarni hemoragija se najčešće javlja kao izolovano stanje, ali može biti udružena sa oboljenjima i poremećajima funkcije drugih organskih sistema ili biti poledica tih oboljenja. Krvarenje može biti **subkliničko** i **hronično**, prezentovano samo preko hipohromne anemije, može biti **epizodično** i **simptomatsko** ili prisutno kao **masivni**, po život opasni gubitak krvi. Fokalna plućna hemoragija je najčešća u sprovodnim disajnim putevima ali se može javiti i u plućnom parenhimu. Najčešći uzročnik hemoptizija u dečjem uzrastu je cistična fibroza.
>
>

Oštećenja krvnih sudova u disajnim putevima mogu biti na bilo kom nivou; nos, ždrelo, traheja, bronhialno stablo, plućni parenhim. Iskašljavanje samo krvi, najčešće potiče iz gornjih disajnih puteva i bronhijalnog stabla.

**UZROCI HEMOPTIZIJE**
|  **Lokalizacija** | **Mogući uzroci** |
|  **Pluća** | Bakterijske infekcije pluća (upala pluća, apsces pluća, tuberkuloza) • Ostale infekcije (amebijaza, gljivične infekcije) • Hemijske povrede-udisanje agresivnih respiratornih otrova (bojni otrovi i drugi lao isparljivi otrovi u oblikui gasa, pare i aerosola) • Mehaničke povrede pluća (barotrauma) • Embolija pluća (septička) • Adenom bronha •
 |
| **Bronhijalnog stablo** | Akutni i hronični bronhitis Povrede krvnih sudova u toku jačeg naprezanja za vreme kašlja • Bronhiektazije • Tumori bronha • Oštećenja bronha stranim telom • Korozivnim sredstvima izazvana oštećenja (trovanja) • Aneurizma grudne aorte.
 |
| **Srce i krvni sudovi**,
 | Infarkt srca • Mitralna stenoza • Hronična insuficijencija srca • Arterio-venska fistula • Urođene anomalije plućne arterije • Arterijska hipertenzija. Embolija pluća • „Eisenmenger“ sindrom •
 |
|  **Krv i krvotvorni organi**  | Trombocitopenijska purpura • Hemofilija • Leukemija
 |
|  **Ostalo**  | Uremija • Idiopatska plućna hemosideroza • Akutni visinski edem pluća • Dekompresiona bolest • Endometrioza • Hormonski poremećaji • Naporan fizički rad • Izlaganje prekomernoj toploti i hladnoći. Upotreba lekova (acetilsalicilne kiseline i lekovi sličnog dejstva)• „Goodpasture“ sindom,
 |

## Klinička slika

U prodromalnom (početnom) periodu hemoptizija se manifestuje obično u vidu golicanje u grlu ili nadražaja na kašalj, koji kasnije prelazi karakteristični oblik kliničke slike, iskašljavanje krvi-hemoptiziju, u ispljuvku ili iskašljanom vazduhu. Ako se radi o hemoptoji iskašljavanje je praćeno velikim količinama krvi, (>200 ml/ na čas) a kod težih ili dugotrajnih krvarenja i znacima iskrvavljenosti. Svetla, ponekad penušavo krv ukazuje na sveže krvavljenje, dok je krv koja je neko vreme bila u plućima tamna i delimično koagulisana. Rozikast penušav ispljuvak, praćen gušenjem, ukazuje na edem pluća.

Pored iskašljavanja krvi nezavisno od toga šta je uzrok krvavog ispljuvka, u kliničkoj slici bolesnika mogu se javiti i sledeći simptomi;

* Bol u grudima
* Dispneja (nedostatak vazduha, i u mirovanja)
* Groznica
* Mučnina
* Tahipneja (ubrzano disanje)
* Povraćanje

#### Nivoi hemoptizije

Na osnovu količine iskašljane krvi postoje tri stepena hemoptizije;

* **Prvi stepen**; (blaži oblik hemoptizije), ako je količina iskašljane krvi do 100 ml/24 časa.
* **Drugi stepen**; (umereni oblik hemoptizije), ako je količina iskašljane krvi od 100 do 500 ml/24 časa.
* **Treći stepen**; (težak oblik hemoptizije), ako je količina iskašljane krvi veća od 500 ml/24 časa.
* **Hemoptoja**; je poseban, najteži, oblik iskašljavanja krvi koji se naziva i »eksanguinantna hemoptizija«, koju karakteriše krvarenje u količini većoj od 150 ml/čas.

## Dijagnoza

Svako iskašljavanje krvi zahteva detaljno ispitivanje bolesnika. Dijagnoza osnovnog oboljenja se postavlja na osnovu;

* Anamneze.
* Objektivnog pregleda.
* Laboratorijske analize, ispljuvka i krvi(trombocita, faktora koagulacija, krvne slike, krvne grupe ABO + RH faktora itd)
* Bakteriološke analize ispljuvka, na bacil tuberkuloze i druge infektivne bolesti.
* Radiografija grudnog koša;
* Bronhoskopija;
* CT grudnog koša (kompjuterizovana tomografija).
* Spirometrija (isipitivanja plućne funkcije).
* Scintigrafija pluća.
* Ostalih testova, u zavisnosti od sumnje na mogući uzrok hemoptizije i nakon dobijenih rezultata početnog ispitivanja.

## Diferencijalna dijagnoza

Pacijenti često nisu sigurni da li je krv iz respiratornog ili digestivnog trakta. Zato u postoji velika razlika, u diferencijaloj dijagnozi (ali i u konačanom ishodu oporavaka) i lečenja, između hemoptizije i hematemeze (povraćanja krvi).

|  |
| --- |
| **Diferencijalno-dijagnostičke razlike između hemoptizije i hemetemeze ,**
 |
| **Hemoptizija** | **Hematemeza**  |
| * U anamnezi postoje respiratorni simptom, (kašalj, penušav voden ispljuvak itd)
* Iskašljana krv je svetlocrvene boje
* Krv je u tečnom stanju ili usirena, (slična ugrušcima ili končićima)
 | * U anamnezi postoji prekomerna upotrebe alkohola ili bolesti jetre
* Postoje simptomi regurgitacije hrane u jednjaku (gorušica, mučnina ili povraćanje)
* Krv je braon ili boje crne kafe
* Krv ima izgled „sosa“
* Stolica tamne boje, nalik na katran (stanje poznato kao melena)
 |

## Terapija

#### Etiološka terapija

Ova vrsta terapije, koja se zasniva na lečenju uzroka hemoptizije, primenjuje se obavezno u svim slučajevima hemoptizije, i kada se hemaoptizija ispoljava u blagom ili umereno teškom obliku uz stalni nadzor bolesnika.

#### Lečenje masivne hemoptizije (hemoptoje)

Kako se kod ovog oblika (hemoptoje) radi o obilnom krvarenju (najčešće preko 200 ml krvi) ona ima osnovni cilj da što pre zaustavi krvarenje i da održava vitalne funkcije (posebno disanja) sve do prestanka daljeg iskašljavanja krvi i obuhvata sledeće mere;

* Primenu kiseonika, čiji protok terba podesiti tako da se u krvi održava arterijska saturacija kiseonikom veća od 90%
* Primena infuzija makromolekularnih rastvora i pune krvi (vidi transfuzija krvi) u slučaju masivnih iskrvavljenja i pretećeg hipovolemijskog šoka.
* Intubacija traheje i mehanička ventilacija ako je bolesnik u komi
* Infuzija vazokonstriktornih lekova, najčešće zaustavlja krvarenja. U slučaju neuspeha, pristupa se interventnoj embolizaciji (spaljivanju) arterija odgovornih za pojavu krvarenja.
* Operativni zahvat, primenjuje se kao poslednje sredstvo, u slučaju neuspeha ostalih načina terapije. Bolesnici sa masivnim krvrenjem iz disajnih puteva (hemoptojom) predstavljaju jedan od najtežih problema u grudnoj hirurgiji.

## Povezano

* Hemoptoja
* Tuberkuloza
* Upala pluća
* Karcinom bronha
* Bronhiektazije

## Literatura